Case ID: 1224483
Sentence 0: Məhkəmə iclasında ifadə verən Təqsirləndirilən şəxs ona elan olunmuş ittiham üzrə özünü təqsirli bilərək göstərmişdir ki, heç bir yerdə işləmir, ona görə, müxtəlif dükanlara borcu yaranmış, bu səbəbdən qərara gəlmişdir ki, borcunu ödəmək üçün oğurluqlar etsin.O, Bakı şəhəri, Biləcəri qəsəbəsində yaşayan «Tural Abasov» və «Ziya Abasov» adlı qardaşlarla dostluq münasibətləri saxlamış və tez-tez onların yaşadığı ünvan 5 ünvanda yerləşən evinə gedib-gəlmişdir, həmin vaxtlar da Turalın və ya Ziyanın evdən çıxarkən qapını açarla bağladıqdan sonra evin giriş qapısının açarını bayırda olan qaz sayğacının üstünə qoyub getdiklərini görmüş, yəni açarın daimi yerini bilmişdir.2020-ci ilin fevral ayının ortalarında dükanlara borcu artdığına görə xx xxxxxx 2020-ci il tarixdə saat 15.00 radələrində Turalgilin evinə getmişdir ki, sonuncudan borc pul istəsin, lakin evin qapısının bağlı olduğunu və evdə heç kimin olmadığını görmüşdür.O, evə girərək oğurluq etmək qərarına gəlmiş, həmin vaxtı ətrafda heç kimin onu görmədiyinə əmin olduğu üçün qaz sayğacının üstünə baxıb giriş qapısının açarının orada olduğunu görmüş və cəld açarı götürüb qapını açaraq evə daxil olmuşdur.Bundan sonra o, evdə şkafları axtarmağa başlamış və şkafın siyirməsindən bir ədəd boz rəngli eynək qabını tapıb açdıqda içərisində bir neçə xıra pullar və qızıl boyunbağı olduğunu görüb həmin eynək qabını cibinə qoymuşdur.Bundan dərhal sonra o, həmin evdən çıxıb qaçmış, giriş qapısını üzərində saxladığı açarla bağlamış və açarı yerinə, yəni qaz sayğacının üstünə qoyaraq oradan uzaqlaşmışdır.O, ətrafa baxarkən heç kim olmadığını görmüş, bundan sonra yaşadığı evə getmiş, yolda özünə məxsus «Daewoo» markalı avtomobili ilə taksi sürücülüyü ilə məşğul olan tanışı Şahid2 ilə rastlaşmış və Şahid2 bildirmişdir ki, özünə məxsus bir ədəd qızıl boyunbağısı vardır, həmin boyunbağını satmaq istəyir, Turaldan xahiş etmişdir, onu metronun «Memar Əcəmi» stansiyasının yaxınlığında yerləşən «Moskva» ticarət mərkəzinə aparsın.Orada o, Turala demişdir ki, boyunbağını satmaq üçün şəxsiyyət vəsiqəsi lazımdır, lakin o, öz vəsiqəsini evdə unutmuşdur.